Document ID: /roh_data/filtered/fineweb-2-filterrobots_roh.jsonl.gz/20879

Animar la fantasia dals uffants, quai è il tema dal di da las portas avertas en la chasa dals Battasendas Engiadin’Ota. Striuns, nanins, dialas e strias beneventeschian ils pitschens uffants cun lura mammas e babs. Ils manaders dals battasendas giogan lur rolla excellent – ils uffants èn fascinads.
Differents posts
Tar la diala emprendan ils uffants a far ord in lain ina bartgetta magica. Il nanin mussa a rampignar e tar la stria vegnan raquintadas las istorgias miraculusas e dasper vegn bavì ina bavronda magica.
La finamira
Da pitschen ensi duai l’uffant emprender a giugar cun mez simpels, da far fieus, da giugar in cun l’auter e da surpigliar responsabladad. Ils Battasendas Engiadin’Ota existan dapi 4 onns, avant aveva San Murezzan ed era Samedan in agen club.
RR actualitad 08:00